Bazilika e Bezistanit

Bazilika Paleokristiane (Elbasan) ose si njihet ndryshe Bazilika e Bezistanit  është një monument i trashëgimisë kulturore në qytetin e Elbasanit. Ky monument është i llojit "Arkitekturë", i miratuar me numër "212 më 19.05.2009", monument kulture i kategorisë së I nga Ministria e Kulturës Rinisë dhe Sporteve.                                                                                                                                                           

30 m në jug të mureve të kalasë, nën Rrapin e Bezistanit, duken rrënojat e një bazilike paleokristiane. Ajo doli për herë të parë në dritë në vitin 2007 dhe ngjalli interesin e studiuesve dhe vizitorëve të qytetit.

 Historia 
Bazilika u hap falë iniciativës së ish-Drejtorit të Trashëgimisë Kulturore, z. Kreshnik Belegu me mbështetjen e Kryetarit të Bashkisë së atëhershme, z. Qazim Sejdini, në 2007. Gërmimi u bazua falë disa shënimeve që gjedeshin në arkivin e dorëshkrimeve të muzeut etnografik. 

Gjithashtu edhe Sulë Dedej në monografinë për Abedin Çaushin shkruante: " ... në vitin 1932 kur u  gërmua  për themelet e magazinës së Muç Shikut në Bezistan, në qendër të tregut..., u gjet një shtresë mozaikësh e një kishe të moçme dhe nja dy shkallë nën të u gjetën varret dhe  skeletet e dy njërëzve."
parapamje|Skena e përjetësisë nga mozaiku i bazilikës paleokristiane.
E njohur edhe si “Bazilika Paleokristiane Extra-muros”, daton në fund të shek. V fillim i shek. VI e.s.    Bazilika nuk është zbuluar e gjitha dhe vazhdojnë ekspeditat e gërmimeve në të. Deri tani gjatë gërmimeve janë gjetur 25 m mozaikë, ku në njërin nga panelet ndodhet skena e eukaristisë me dy figura njerëzore.  Në faqen jugore të bazilikës është gjetur një afresk mural. Temat e figurave të mozaikut janë toka, ajri dhe uji. 

Materiali i pasur skulpturor prej mermeri dhe guri gëlqeror tregon rëndësinë e Skampis-it ( Elbasanit) si importues i këtij materiali dhe ekzistencën e mjeshtrave gurgdhendës në qytet. 

Bazilika ndodhet nën Rrapin e Bezistanit në Elbasan dhe  përfshihet brenda zonës arkeologjike A. parapamje|Afresku i bazilikës paleokristiane
 Referime 

Lidhje të jashtme
Instituti i Monumenteve të Kulturës

Kategoria:Monumente kulturore në Elbasan
Kategoria:Kisha paleokristiane në Shqipëri